Tienermeisie skend kêrel se privaatdele met suur - Maroela Media
Tienermeisie skend kêrel se privaatdele met suur
WAARSKUWING: Die besonderhede in die berig is grafies van aard en nie geskik vir kinders of sensitiewe lesers nie.
ŉ 17-jarige meisie van Mpumalanga het glo uit weerwraak suur oor haar kêrel se privaatdele gegooi nadat hy ŉ pornografiese video van die paartjie, sonder haar medewete verfilm en versprei het.
Die meisie, wie se naam weerhou word omdat sy minderjarig is, het op 17 Januarie batterysuur oor haar kêrel, Humphrey Khoza (25), se privaatdele gegooi terwyl hy besig was om saam met vriende by ŉ taverne naby Hazyview te drink.
Die aanval het sy penis geskend en hy moet nou deur ŉ buisie urineer en operasies ondergaan.
“Ek het nie bedoel om sy penis dood te maak nie,” het die meisie aan Sapa gesê. “Ek was kwaad en wou hom die pyn laat voel wat ek ervaar het. Ek het deur my klasmaats van die video gehoor, en aanvanklik gedink dit is ŉ grap totdat ek dit self gesien het. Ek het my kop verloor.”
Sy het gesê Khoza het haar gekul omdat sy nie geweet het dat hy nie ŉ kondoom dra of die daad op sy skootrekenaar se kamera verfilm nie.
Die meisie het die batterysuur in haar pa se motorhuis gevind, na die kuierplek gegaan en die suur oor hom uitgegooi.
Khoza het glo aan Sapa erken hulle het albei ingestem om seks te hê, maar die meisie het nie geweet dat hy die daad verfilm nie. “Ek was nie van plan om dit aan enigiemand te wys nie, en weet nog steeds nie hoe dit op sosiale media beland het nie,” het hy gesê.
Khoza het glo berou oor die voorval en beplan nie in die stadium om enige kriminele aanklagte teen die meisie aanhangig te maak nie, selfs al word hy deur ander mense aangemoedig om dit te doen. “Selfs as ek haar aankla, gaan dit nie my manlikheid terugbring nie. As sy tronk toe gaan sal dit net haar toekoms bederf want sy is steeds jonk. Ek het ook nie die energie om hofverrigtinge by te woon nie,” het hy bygevoeg.
Die meisie oorweeg egter om ŉ klagte van die vervaardiging van kinderpornografie teen Khoza aanhangig te maak.
Die Calcutta-polisie het gesê hulle sal die sake ondersoek, sou een of albei van hulle na vore kom.
Eddie Eckstein is nié dood nie
Vrou sterf toe trekker oor haar ry
Paul · 5 jare gelede
Laat dit vir hom ‘n les wees.
fred mollentze · 5 jare gelede
dis erg maar laat dit n les wees vir almal wat op skool banke sit en hulle op hou met groot mens dinge.
Jasper · 5 jare gelede
Nou het hy n suur les geleer.
ladybug · 5 jare gelede
Onbesonne daad want sy dink nog soos ‘n kind!
Hou jou liewer by jou skoolwerk!
Lucy · 5 jare gelede
Sy het nie geweet dat hy nie n kondoom gedra het nie?? Rerig..
Marietjie · 5 jare gelede
Nie geweet hy dra nie kondoom nie??? Geen wonder die land is besmet met Vigs en onbeplande swangerswappe nie. Juffrou, bepaal jou asseblief by jy skoolopleiding – duidelik het jy nog ‘n paar LO lesse om in te haal. Net baie interessant dat sy nou “kinderpornografie” skree, maar was darem nie ‘n kind to sy ingestem het tot seks nie.
Cecilia · 5 jare gelede
bewys jou net, vertrou geen man nie tot hy die ouers en tannie & ooms se toets geslaag het nie.
scalla · 5 jare gelede
it takes two to tango, lekker man, lekker.